/* KUMM/2011/0294 finali */ RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE) Nru 814/2000 dwar il-miżuri ta' tagħrif li għandhom x'jaqsmu mal-politika komuni agrikola RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE) Nru 814/2000 dwar il-miżuri ta' tagħrif li għandhom x'jaqsmu mal-politika komuni agrikola





RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar l-implimentazzjoni tar-Regolament tal-Kunsill (KE) Nru 814/2000 dwar il-miżuri ta' tagħrif li għandhom x'jaqsmu mal-politika komuni agrikola I. DAħLA DAN IR-RAPPORT JIKKONċERNA L-IMPLIMENTAZZJONI TAR-REGOLAMENT TAL-KUNSILL (KE) NRU 814/2000 GħALL-PERJODU 2009-2010. L-għanijiet tal-miżuri ta' tagħrif dwar il-PAK kif iddefiniti mir-Regolament (KE) Nru 814/2000 huma: għajnuna fl-ispjegazzjoni tal-PAK kif ukoll fl-implimentazzjoni u l-iżvilupp tagħha, | promozzjoni tal-Mudell Ewropew tal-Agrikultura u għajnuna sabiex dan jinftiehem min-nies, | għotja ta' tagħrif lill-bdiewa u lil nies oħra li joqogħdu fiż-żoni rurali, | żieda fl-għarfien tal-pubbliku dwar il-kwistjonijiet u l-għanijiet tal-PAK. | - L-azzjonijiet jinġabru f'żewġ kategoriji ewlenin: dawk imressqin minn organizzazzjonijiet ta' partijiet terzi għal kofinanzjament mill-FAEG (għotjiet) | dawk li jsiru fuq inizjattiva tal-Kummissjoni u li jiġu ffinanzjati b'rata ta' 100 % mill-FAEG ("azzjonijiet diretti"). | - Il-Kunsill iddeċieda (l-Artikolu 8 tar-Regolament (KE) Nru 814/2000) li kull sentejn għandu jiġi ppreżentat rapport dwar l-implimentazzjoni tar-Regolament lill-Parlament Ewropew u lill-Kunsill. Dan huwa r-raba' rapport ta' dan it-tip. L-ewwel rapport li jkopri l-perjodu2000-2002 ġie ppreżentat f'Mejju 2003[1]. It-tieni rapport dwar il-perjodu 2003-2006 deher f'Ġunju 2007[2]. It-tielet rapport li jkopri l-perjodu 2007-2008 ġie ppreżentat f'Mejju 2009[3]. L-annessi msemmija fit-test jinsabu fid-Dokument ta' Ħidma tal-Persunal tal-Kummissjoni mehmuż. II. BAġIT IL-BAġIT LI TQIEGħED GħAD-DISPOżIZZJONI TAL-MIżURI TA' TAGħRIF SKONT L-INTESTATURA TAL-BAġIT 05 08 06 żDIED MINN EUR 7 MILJUNI FL-2008 GħAL EUR 8 MILJUNI GħALL-2009 U EUR 8 MILJUNI GħALL-2010. IT-TQASSIM BEJN L-AZZJONIJIET LI GħANDHOM JITTIEħDU FUQ INIZJATTIVA TAL-KUMMISSJONI U AZZJONIJIET LI GħANDHOM JIġU KKOFINANZJATI (GħOTJIET) KIEN KIF ġEJ: 2009: azzjonijiet diretti (EUR 4 750 000) (59 %) – għotjiet (EUR 3 250 000) (41 %) 2010: azzjonijiet diretti (EUR 4 750 000) (59 %) – għotjiet (EUR 3 250 000) (41 %) L-eżekuzzjoni tal-baġit, f'termini tal-impenji, laħqet il-95 % għas-sena 2009 u t-88 % għas-sena 2010. III. TQASSIM TAL-AZZJONIJIET IFFINANZJATI FI ħDAN IL-POLITIKA TA' KOMUNIKAZZJONI TAL-KUMMISSJONI EWROPEA BIEX JITTEJJEB IL-FEHIM TAċ-ċITTADINI DWAR L-UE, ID-DĠ GħALL-AGRIKULTURA U L-IżVILUPP RURALI ISSOKTA JAħDEM U INTENSIFIKA L-ISFORZI TIEGħU MATUL IL-PERJODU TA' RAPPURTAR SABIEX IFASSAL U JIMPLIMENTA AZZJONIJIET IMMIRATI GħALL-PUBBLIKU ġENERALI U GħALL-PARTIJIET INTERESSATI RILEVANTI. IS-SEJħA ANNWALI GħALL-PROPOSTI TA' MIżURI KOFINANZJATI ħEġġET AZZJONIJIET TA' TAGħRIF B'IMPATT MASSIMU F'TERMINI TA' LħUQ TAL-IKBAR FIRXA TA' UDJENZA POSSIBBLI [4]. B'mod ġenerali, l-isforzi baqgħu jidentifikaw il-ħtiġijiet ta' gruppi speċifiċi fil-mira, sabiex jiġu definiti aħjar il-messaġġi xierqa, l-azzjonijiet ta' tagħrif u l-istrateġiji għat-tixrid, kif ukoll l-evalwazzjoni u r-rispons sabiex jintlaħqu l-għanijiet tar-Regolament. 1. Għotjiet (azzjonijiet ta' komunikazzjoni li ttieħdu fuq inizjattiva tal-organizzazzjonijiet li huma partijiet terzi) Ir-Regolament jipprevedi żewġ tipi ta' miżuri – miżuri speċifiċi tat-tagħrif u programmi ta' ħidma annwali. Miżura speċifika ta' tagħrif tfisser avvenimenti tat-tagħrif limitati fiż-żmien u fl-ispazju u implimentati abbażi ta' baġit uniku. Programm annwali ta' ħidma tfisser settijiet ta' bejn żewġ u ħames miżuri speċifiċi ta' tagħrif. Ġie deċiż li għall-2009 u l-2010, (kif kien sar fl-2008) jinżammu biss miżuri speċifiċi ta' tagħrif għal kofinanzjament fis-sejħa annwali għall-proposti għal dawk is-snin, bil-għan li l-iskema tal-għotjiet tiġi ssimplifikata. Ir-rata massima ta' finanzjament għall-miżuri msemmija hawn fuq hija ta' 50 % tal-ispejjeż eliġibbli. Madankollu, ir-rata tista' tiżdied sa 75 % f'każijiet eċċezzjonali, kif speċifikat fir-Regolament ta' implimentazzjoni, u kif iddefinit fis-sejħa għall-proposti. Fil-perjodu tar-rappurtar, 6 miżuri biss (minn total ta' 72) ingħataw iktar minn 50 %, 3 fl-2009 u 3 fl-2010. Dawn tqiesu ta' interess eċċezzjonali skont il-kriterji stabbiliti fis-sejħiet għall-proposti li kienu jistipulaw li l-proġett irid jitwettaq f'wieħed mill-Istati Membri tal-UE 12, li jkun ta' kwalità teknika u kosteffikaċja għoljin, li l-pjan għat-tixrid tiegħu irid ikun effettiv (f'termini ta' garanzija għall-ikbar udjenza possibbli) u jrid ikun ingħata marka ta' mill-inqas 75/100 mill-Kumitat ta' Evalwazzjoni għall-kriterji tal–għotja. Fis-sejħa għall-proposti tas-sena 2009 ġew kofinanzjati 37 azzjoni speċifika. Fl-2010, ġew kofinanzjati 35 azzjoni speċifika, li wasslu għal total globali ta' 72 azzjoni għal dawk is-sentejn. L-għotjiet ingħataw lil 41 kampanja tat-tagħrif, 17-il konferenza u seminar, 7 produzzjonijiet awdjoviżivi, żewġ parteċipazzjonijiet f'fieri, proġett ta' żjara ta' studju wieħed u 4 proġetti fl-iskejjel. Fl-2009/2010, iż-żieda fl-għadd ta' kampanji għat-tagħrif irriflettiet l-importanza tal-azzjonijiet kofinanzjati b'valur għoli miżjud fis-sejħa għall-proposti. F'dawn l-azzjonijiet wieħed jista' jgħaqqad għadd ta' miżuri ta' tagħrif sabiex jintlaħaq l-impatt massimu. It-tipi ta' benefiċjarji tal-għotjiet kienu kif ġej: organizzazzjonijiet tal-biedja professjonali (13), organizzazzjonijiet/assoċjazzjonijiet mhux governattivi (28), awtoritajiet reġjonali u lokali (16) u oħrajn (15). [pic]Assoċjazzjonijiet u organizzazzjonijiet mhux governattivi (NGOs) li huma attivi fl-agrikultura u fl-iżvilupp rurali f'livell nazzjonali (spiss membri ta' korpi fil-livell tal-UE) kienu jiffurmaw parti kbira fil-listi tal-benefiċjarji. Barra minn hekk, fost l-oħrajn kien hemm korpi reġjonali u organizzazzjonijiet tal-midja li ħadu sehem u anke organizzazzjonijiet soċjoprofessjonali fil-livell tal-UE li ħadu sehem ukoll iżda b'inqas parteċipazzjoni minn qabel. F’parti mill-azzjonijiet kofinanzjati, il-benefiċjarji għamlu użu mill-possibbiltà li jinvolvu iktar organizzazzjonijiet bħala mseħbin fl-eżekuzzjoni tal-proġetti. It-tabella ta' hawn taħt tindika l-għadd ta' applikazzjonijiet milqugħa u dawk li kienu aċċettati għal kull Stat Membru. Tabella I [pic] L-Anness 1 jagħti daqqa t'għajn ġenerali fuq l-għotjiet fil-perjodu tar-rappurtar. Id-dettalji dwar l-għotjiet individwali jinsabu fis-sit elettroniku Europa: http://ec.europa.eu/agriculture/grants/capinfo/index_mt.htm Bħalma ġara fl-imgħoddi, is-sejħiet għall-proposti ħeġġu definizzjoni aħjar tal-udjenzi fil-mira u t-tixrid aħjar tat-tagħrif. L-applikanti ntalbu jressqu pjan tal-midja għall-proġetti proposti tagħhom, inklużi d-dettalji tal-implimentazzjoni tal-proġett, tat-twassil tal-messaġġ u tal-kejl tal-effikaċja. Fil-perjodu tar-rappurtar huwa importanti li wieħed jenfasizza, li, kif sar fl-imgħoddi, għadd kunsiderevoli ta' azzjonijiet kofinanzjati laħqu udjenza usa' li tmur lil hinn mill-parteċipanti immedjati, bis-saħħa tal-effett ta' multiplikazzjoni tal-istampa u tal-midja speċjalizzati, kif ukoll bis-saħħa tal-użu akbar tal-internet bħala għodda għat-tixrid. Bħalma ġara fl-imgħoddi, matul il-perjodu tar-rappurtar baqa' jkun hemm livell għoli ta' interess mill-parti tan-Nofsinhar tal-UE. Wieħed għandu jiġbed ukoll l-attenzjoni għall-fatt li l-għadd ta' applikazzjonijiet għall-għotjiet mill-UE 12 baqa' jiżdied fl-2009/2010. 2. Azzjonijiet ta' komunikazzjoni li ttieħdu fuq inizjattiva tal-Kummissjoni Bejn l-2009 u l-2010, bħal fil-perjodu ta' qabel, kien hemm għadd importanti ta' azzjonijiet li ġew iffinanzjati fuq l-inizjattiva tal-Kummissjoni. Dawn kienu ta' spiss imwettqin b’għajnuna teknika esterna. Madwar 59 % tal-baġit ġie mwarrab għal dawn il-miżuri fil-perjodu tar-rappurtar. L-Anness II jagħti dettalji tal-inizjattivi ta' komunikazzjoni kollha li ħadet il-Kummissjoni bejn l-2009 u l-2010, kif ukoll tal-kosti rispettivi tagħhom. Konferenzi Bejn l-2009 u l-2010 baqa' jkun hemm kooperazzjoni mill-qrib mal-Istati Membri, mal-Parlament Ewropew u mad-dipartimenti l-oħra tal-Kummissjoni, kif ukoll mas-settur tas-soċjetà ċivili, dwar l-organizzazzjoni tal-konferenzi. Il-konferenzi komplew jipprovdu forum għal konsultazzjoni wiesgħa u għal djalogu fuq kwistjonijiet tal-politika tal-UE. Pereżempju, f'Ġunju tal-2009, saret konferenza importanti dwar it-tkabbir fil-Kroazja. F'Marzu 2010, il-konferenza "What future for Milk?" (X'futur għandu l-ħalib?) ġabret flimkien lill-partijiet interessati kollha fi Brussell (inklużi l-bdiewa, il-produtturi, il-proċessuri, id-distributuri, l-esperti akkademiċi) u tat kontribut importanti għar-riflessjonijiet li għaddejjin bħalissa dwar is-settur tal-ħalib fuq livell Ewropew. F'April tal-2010, ġurnalisti minn madwar id-dinja kienu mistednin permezz tal-Federazzjoni Internazzjonali tal-Ġurnalisti tal-Agrikultura (IFAJ) għall-konferenza/djalogu fi Brussell dwar id-direzzjoni tal-PAK għal ġejjieni; dan għen biex jiżdied l-għarfien dwar kwistjonijiet ta' politika kemm fl-UE kif ukoll f'pajjiżi terzi. Il-konferenza "CAP post-2013" (Il-PAK wara l-2013) f'Lulju tal-2010 immarkat stadju importanti fid-dibattitu dwar il-ġejjieni tal-PAK. L-użu ta' teknoloġija ta' streaming mill-internet żgurat tixrid wiesa' tal-proċedimenti tal-konferenza. Parteċipazzjoni/padiljuni fil-fieri Għal dak li jikkonċerna l-organizzazzjoni ta' fieri bejn l-2009 u l-2010, il-punt ewlieni baqa' dak li jiġu enfasizzati l-benefiċċji tal-biedja u l-iżvilupp rurali għas-soċjeta b'mod globali. Ġew enfasizzati wkoll eżempji tal-aħjar prattika tal-politika tal-UE, il-ħarsien tal-wirt rurali, politika ta' kwalità, u l-indirizzar ta' sfidi ġodda bħal pereżempju t-tibdil fil-klima. Il-fieri baqgħu jipprovdu wkoll forum ta' djalogu dwar il-politika tal-biedja mal-bdiewa, mal-partijiet oħra interessati u mal-pubbliku ġenerali. Bħal fl-imgħoddi ġew imfasslin attivitajiet speċjali għat-tfal tal-iskola, inkluż it-tema tal-promozzjoni ta' nutriment aħjar b'rabta mal-promozzjoni ta' skemi għall-ħalib, il-frott u l-ħaxix fl-iskejjel. Publikazzjonijiet Il-pubblikazzjonijiet komplew jirriflettu l-programm leġiżlattiv kif ukoll l-aħħar stħarriġiet tal-Eurobarometer fuq il-ħtiġijiet tal-komunikazzjoni. Permezz tal-fuljetti, ġiet enfasizzata l-importanza ta' kwistjonijiet fi ħdan il-PAK bħalma huma s-sostenibbiltà, il-bijofjuwils u l-politika ta' kwalità, u kien hemm iktar żvilupp fil-pubblikazzjonijiet għall-pubbliku ġenerali. Fl-2009 u l-2010, id-DĠ għall-Agrikultura u l-Iżvilupp Rurali ħa sehem ukoll fl-eżerċizzju tal-ħalib EUROPA tas-servizzi tal-Kummissjoni, li kien jimmira sabiex jiżdied l-għarfien tal-istudenti tal-iskola ta' bejn il-15 u t-18-il sena dwar kwistjonijiet tal-UE, inkluż dwar l-agrikultura. Fil-perjodu tar-rappurtar, baqa' jkunn hemm konċentrazzjoni qawwija fuq iktar żvilupp tal-pubblikazzjonijiet bil-format elettroniku kif ukoll ta' użu ikbar tan-netwerk tat-tqassim tat-tagħrif tal-Kummissjoni Ewropea sabiex jitqassmu l-pubblikazzjonijiet maħsuba għall-pubbliku ġenerali. Sit elettroniku Is-sit elettroniku tal-"Agrikoltura u l-Iżvilupp Rurali" baqa' jiżviluppa matul il-perjodu tar-rappurtar, prinċipalment bħala sors importanti ta' tagħrif speċjalizzat dwar il-PAK u l-Iżvilupp Rurali. Huwa kellu rwol importanti wkoll fil-proċess ta' konsultazzjoni mal-partijiet interessati u mal-pubbliku ġenerali dwar id-direzzjoni tal-politika agrikola tal-ġejjieni. Saru żewġ konsultazzjonijiet onlajn (konsultazzjoni pubblika dwar il-PAK wara l-2013, u waħda iktar speċjalizzata dwar il-Valutazzjoni tal-Impatt tal-għażliet deskritti fil-Komunikazzjoni "Il-PAK fid-dawl tas-sena 2020: : nindirizzaw l-isfidi tal-futur fl-ambitu tal-ikel, tar-riżorsi naturali u dak territorjali"). L-opinjonijiet espressi tqiesu fir-riflessjonijiet li għaddejjin bħalissa dwar it-tħejjija tal-proposti leġiżlattivi dwar il-ġejjieni tal-politika tal-iżvilupp rurali u tal-biedja fl-UE. Fl-2009 u l-2010, inħolqu paġni tal-internet apposta għal inizjattivi ta' politika tad-DĠ AGRI maġġuri bħal pereżempju it-tħejjijiet għall-PAK wara l-2013, it-titjib tal-politika ta' kwalità agrikola tal-UE u l-proposti tal-pakkett tal-ħalib. L-abbonamenti fil-bullettini u fir-rapporti fil-qosor tal-"Monitoring Agri-trade policy" (MAP) (Il-Monitoraġġ tal-politika kummerċjali agrikola) telgħu għal 4900, l-aġġornamenti tal-"Agricultural commodity and food prices" (Prezzijiet tal-ikel u kommoditajiet agrikoli) bħalissa għandhom madwar 1000 abbonat filwaqt li r-rapporti fil-qosor il-ġodda tal-"Agricultural Policy Perspectives" (Il-Perspettivi tal-Politika Agrikola) għandhom madwar 900 abbonat. Dalwaqt titlesta l-migrazzjoni ta' verżjoni kollha kemm hi ġdida tas-sit elettroniku (disinn ġdid, teknoloġija ta' ġestjoni tal-kontenut tas-sit u kontenut aġġornat). Stħarriġ tal-opinjonijiet Fl-2009, id-DĠ għall-Agrikoltura għal darba oħra uża l-istħarriġ kwantitattiv tal-Eurobarometer biex jindaga dwar l-opinjoni taċ-ċittadini Ewropej dwar l-agrikoltura, il-PAK u l-iżvilupp rurali. Barra minn hekk, fl-2010, twettaq ukoll studju kwalitattiv ieħor li jirrigwarda l-attitudnijiet u l-livell ta' għarfien li jikkonċernaw l-agrikultura u l-PAK tal-pubbliku ġenerali; dan kien jinkludi wkoll il-komunità tal-biedja. Żjarat Fil-perjodu tar-rappurtar, id-Direttorat Ġenerali għall-Agrikultura u l-Iżvilupp Rurali kompla jilqa' gruppi ta' viżitaturi, li kienu jinkludu l-iktar bdiewa, rappreżentanti tagħhom, studenti, rappreżentanti lokali u reġjonali u akkademiċi. L-għan ta' dawn iż-żjarat kien li tingħata spjegazzjoni liċ-ċittadini u li jitkabbar il-fehim tagħhom dwar il-politika agrikola komuni, inkluż l-iżvilupp rurali. Tkompliet l-inizjattiva li tikkonċerna d-djalogu ma' universitajiet fl-Istati Membri. Awdjoviżiv Fil-perjodu tar-rappurtar, ġew żviluppati azzjonijiet awdjoviżivi u tal-midja sabiex jintlaħaq il-pubbliku ġenerali. Dawn kienu jinkludu id-distribuzzjoni ta' film qasir ("clip" ta' 40') dwar l-agrikultura bl-isem ta' "What tomorrow will be like?" (Kif se jkun il-ġejjieni?), matul tliet ġimgħat konsekuttivi fix-xtiewi tal-2009 u tal-2010, fis-swali taċ-ċinema tal-UE27. L-għan kien li tiġi enfasizzata l-importanza tal-agrikultura għas-soċjetà fit-totalità tagħha. Huwa stmat li daħlu iktar minn 30 miljun persuna fis-swali taċ-ċinema tal-UE27 għaż-żewġ perjodi ta' distribuzzjoni. IV KAMPANJI TA' KOMUNIKAZZJONI DWAR KWISTJONIJIET MAġġURI DIġÀ SARET REFERENZA GħAD-DIBATTITU PUBBLIKU WIESA' DWAR IL-ġEJJIENI TAL-POLITIKA TAL-BIEDJA TAL-UE FIL-PERJODU BEJN APRIL U ĠUNJU 2010. L-GħAN KIEN LI TINħOLOQ L-IKBAR PARTEċIPAZZJONI POSSIBBLI FIL-PROċESS TA' RIFLESSJONI TAL-PAK SA MINN STADJU BIKRI TAD-DIBATTITU. DAN IPPROVDA OPPORTUNITÀ GħAL DJALOGU MIFTUħ U B'HEKK IL-PAK ġIET DISKUSSA MILL-PUBBLIKU ġENERALI, MILL-PARTIJIET INTERESSATI, IMħASEB U KORPI AKKADEMIċI. DAN IL-FORUM WASSAL GħAL MADWAR 5 600 KONTRIBUZZJONI MILL-UE KOLLHA. Sussegwentement, il-Kummissarju għall-Agrikultura u l-Iżvilupp Rurali ospita konferenza dwar dan id-dibattitu pubbliku fi Brussell fid-19 u l-20 ta' Lulju. Din immarkat stadju importanti fil-proċess tat-tħejjija għall-Komunikazzjoni tal-Kummissjoni ta' Novembru 2010 dwar "Il-PAK fid-dawl tas-sena 2020: nindirizzaw l-isfidi tal-futur fl-ambitu tal-ikel, tar-riżorsi naturali u dak territorjali"[5]. Fl-istess żmien, id-DĠ għall-Agrikultura u l-Iżvilupp Rurali organizza avveniment maħsub għall-pubbliku ġenerali fi Pjazza Santa Katerina fi Brussell, li matulu l-Istati Membri poġġew ikel u xorb mill-Ewropa kollha għall-wiri, b'enfasi fuq ir-rikkezza u l-varjetà tal-produzzjoni tal-biedja Ewropea. Matul din l-okkażjoni tħabbar ukoll id-disinn il-ġdid tal-logo tal-biedja organika u ingħata premju għalih. Il-Parlament Ewropew, il-Kumitat Ekonomiku u Soċjali Ewropew, u l-Kumitat tar-Reġjuni taw il-kontribut tagħhom fid-dibattitu pubbliku billi ħarġu opinjonijiet fuq inizjattiva tagħhom. Sussegwentement, l-adozzjoni mill-Kummissjoni tal-Komunikazzjoni kienet immarkata minn varjetà wiesgħa ta' għadd ta' attivitajiet ta' tagħrif organizzati mid-DĠ għall-Agrikulura u l-Iżvilupp Rurali fl-UE27. Dawn kienu jinkludu preżentazzjonijiet lill-partijiet interessati fl-Istati Membri kollha. Għal-laqgħat attendew iktar minn 1300 parti interessata li kienu jirrappreżentaw firxa wiesgħa ta' organizzazzjonijiet soċjoprofessjonali, NGOs, gvernijiet reġjonali u nazzjonali, u istituzzjonijiet. Materjal speċjali għall-midja u għall-istampa bl-ilsna kollha tal-UE kif ukoll materjal onlajn akkumpanjaw dan l-eżerċizzju, inkluża l-produzzjoni u t-tqassim ta’ materjal awdjoviżiv. Huwa stmat li dan l-eżerċizzju laħaq madwar 40 miljun telespettaturi televiżivi madwar l-UE b'impatt sinifikanti anke f'termini tal-midja stampata. Bħalma ġara fil-passat f'inizjattivi tad-DĠ AGRI dwar kwistjonijiet maġġuri ta' politika, dan irrappreżenta eżerċizzju importanti fil-komunikazzjoni mal-partijiet kollha interessati f'livell lokali, li jinkludi skont id-definizzjoni, il-pubbliku ġenerali. Barra minn hekk, matul il-perjodu tar-rappurtar, twettqu wkoll żewġ kampanji ta' komunikazzjoni, 'Drink it up'(‘Ixorbu l-ħalib!’) u 'The Tasty Bunch' (Għażla b’togħma tajba) bħala parti mill-attivitajiet maħsuba biex iżidu l-għarfien b'rabta mal-Iskema tal-Ħalib fl-Iskejjel u mal-Iskema tal-Frott u l-Ħaxix fl-Iskejjel, li jirriflettu l-isforzi tal-Kummissjoni biex ittejjeb is-saħħa u n-nutriment kif inhu stabbilit fil-White Paper dwar ''Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità''[6]. V. IL-PROPORZJON TAL-INFIQ (L-IMPENJI U L-PAGAMENTI) BEJN L-GħOTJIET FUQ INIZJATTIVA TAL-PARTIJIET TERZI U L-AZZJONIJIET TAT-TAGħRIF FUQ INIZJATTIVA TAL-KUMMISSJONI 2008 | 2009 | 2010 | Għotjiet | Azzjonijiet diretti | Għotjiet | Azzjonijiet diretti | Għotjiet | Azzjonijiet diretti | Baġit previst | 3.000.000 | 4.000.000 | 3.250.000 | 4.750.000 | 3.250.000 | 4.750.000 | Impenji) EUR | 2.532.768 | 3.860.889 | 2.833.990 | 4.745.654 | 2.740.497 | 4.280.963 | % tal-konsum | 84% | 97 % | 87% | 99,9% | 84% | 90% | Pagamenti | 1.499.066 | 3.069.402 | 1.848.458 | 4.320.404 | (*) | (*) | (EUR)(**) | (*) Ċifri li għadhom mhumiex disponibbli - ħafna mill-azzjonijiet għadhom għaddejjin. (**) Il-pagamenti msemmija fit-tabella ma jirrapreżentawx l-eżekuzzjoni tas-sena N, iżda dawn huma l-pagamenti li saru b'rabta mal-impenji tas-sena N. Dawk il-pagamenti jiġbru mill-ġdid il-pagamenti li jkunu saru fis-sena N u s-sena N+1. Ta' min jinnota li l-pagamenti huma dejjem inqas mill-ammonti impenjati oriġinarjament. Fil-każ tal-għotjiet, dan huwa minħabba li l-ewwelnett, f'ħafna każijiet, l-ispejjeż aħħarija tal-azzjonijiet ikunu iktar baxxi milli kif kien previst fil-bidu mill-benefiċjarju u t-tieninett, minħabba li mhux l-ispejjeż kollha ddikjarati mill-benefiċjarji jistgħu jitqiesu bħala eliġibbli. Fil-każ tal-azzjonijiet fuq inizjattiva tal-Kummissjoni, id-differenzi huma iżgħar u jirriżultaw minħabba l-impenji, li jqisu l-infiq kollu possibbli li jista’ jiġi previst li xi kultant fl-aħħar ikun iktar baxx milli kien previst fil-bidu. VI KONKLUŻJONI FIL-PERJODU 2009-2010, TKOMPLEW L-ISFORZI SABIEX JIżDIED L-GħARFIEN DWAR IL-PAK FOST IL-PUBBLIKU ġENERALI KIF UKOLL BIEX JINżAMM U JIżDIED L-APPOġġ MILL-PARTIJIET INTERESSATI FL-AGRIKOLTURA U ż-żONI RURALI. KIEN HEMM ENFASI SPEċJALI FUQ L-INVOLVIMENT TAL-PUBBLIKU ġENERALI FIL-ġEJJIENI TAL-POLTIKA AGRIKOLA TAL-UE TA' WARA L-2013 U FUQ IT-TħEġġIġ TAL-ISKAMBJU TAL-IDEAT MAL-PARTIJIET INTERESSATI. L-iniżjattivi mmirati għall-pubbliku ġenerali u għal udjenzi iktar żgħażagħ permezz tal-użu tal-internet u għodod awdjoviżivi ġew intensifikati. Tkompla l-isforz sabiex jiġi żgurat impatt massimu tal-miżuri ta' tagħrif kemm għall-azzjonijiet kofinanzjati kif ukoll għall-azzjonijiet meħuda fuq inizjattiva tal-Kummissjoni. B'mod globali, dan ikkontribwixxa sabiex jiżdied l-għarfien pubbliku dwar kwistjonijiet u għanijiet tal-PAK u pprovda tagħrif lil bdiewa u lil nies oħra li jgħixu fiż-żoni rurali f'konformità mal-għanijiet tar-Regolament 814/2000. Matul l-2010, id-DĠ għall-Agrikultura u l-Iżvilupp Rurali wettaq analiżi dettaljata tal-attivitajiet ta' komunikazzjoni tiegħu matul dawn l-aħħar snin. Bħala riżultat ta' dan, ġiet riveduta u aġġornata l-istrateġija ta' komunikazzjoni tiegħu sabiex jiġu indirizzati l-isfidi tal-komunikazzjoni u l-prijoritajiet politiċi għall-perjodu 2010-2015. Se jibqa' jkun hemm konċentrazzjoni fuq il-ġejjieni tal-PAK u l-għan huwa sabiex tittejjeb iktar l-effikaċja tal-azzjonijiet ta' komunikazzjoni tagħna u s-sinerġija mal-imsieħba governattivi u mhux governattivi tagħna, filwaqt li jitqies it-tibdil teknoloġiku u bidu l-użu ta' mezzi ġodda ta' komunikazzjoni. [1] Rapport mill-Kummissjoni lill-Parlament Ewropew u lill-Kunsill dwar l-implimentazzjoni tar-Regolament tal-Kunsill (KE) Nru 814/2000 dwar miżuri ta' tagħrif li għandhom x'jaqsmu mal-politika agrikola komuni (COM(2003)235 finali tat-8.5.2003) [2] Rapport mill-Kummissjoni lill-Parlament Ewropew u lill-Kunsill dwar l-implimentazzjoni tar-Regolament tal-Kunsill (KE) Nru 814/2000 dwar miżuri ta' tagħrif li għandhom x'jaqsmu mal-politika agrikola komuni (COM(2007)324 finali tat-13.6.2007) [3] Rapport mill-Kummissjoni lill-Parlament Ewropew u lill-Kunsill dwar l-implimentazzjoni tar-Regolament tal-Kunsill (KE) Nru 814/2000 dwar miżuri ta' tagħrif li għandhom x'jaqsmu mal-politika komuni agrikola (COM(2009)237 finali tat-20.5.2009) [4] ĠU C 248, 30.9.2008, p. 8; ĠU C 215, 9.9.2009, p. 3. [5] Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni, Il-PAK fid-dawl tas-sena 2020: nindirizzaw l-isfidi tal-futur fl-ambitu tal-ikel, tar-riżorsi naturali u dak territorjali (COM(2010) 672) finali tat-18 ta' Novembru 2010 [6] COM (2007) 279 finali, 30.5.2007.